CELEX: 62018TN0488
Language: mt
Date: 2019-06-17 00:00:00
Title: Kawża T-488/18: Rikors ippreżentat fis-17 ta’ Ġunju 2019 — XC vs Il-Kummissjoni

12.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/29
            
         
      Rikors ippreżentat fis-17 ta’ Ġunju 2019 — XC vs Il-Kummissjoni
      (Kawża T-488/18)
      (2019/C 270/31)
      Lingwa tal-kawża: it-Taljan
      
         Partijiet
      
      
         Rikorrent: XC (rappreżentant: C. Bottino, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla l-att ta’ esklużjoni tar-rikorrent mill-kompetizzjoni ġenerali EPSO/AD/338/17 (abbażi tal-Artikolu 270 TFUE);
               
            
                  —
               
               
                  id-deċiżjoni tal-Kummissjoni Ewropea C(2018) 3969 (abbażi tar-raba’ paragrafu tal-Artikolu 263 TFUE);
               
            
                  —
               
               
                  il-lista ta’ riżerva tal-kompetizzjoni ġenerali EPSO/AD/356/18 (abbażi tal-Artikolu 270 TFUE),
               
            
                  —
               
               
                  kif ukoll tordna l-kumpens għad-dannu f’dak l-ammont li l-Qorti Ġenerali jidhrilha xierqa u tikkundanna lill-Kummissjoni għall-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka:
      Fuq it-talba għal annullament abbażi tal-Artikolu 270 TFUE tal-esklużjoni mill-kompetizzjoni ġenerali EPSO/AD/338/17:
      
                  1.
               
               
                  L-ewwel motiv, ibbażat fuq l-allegat ksur tal-Artikoli 3 u 7 tal-Anness III tar-Regolamenti tal-Persunal, kif interpretat, b’mod partikolari, mis-sentenza tal-Kawżi T-361/10, Pachitis vs Il-Kummissjoni u T-587/16, HM vs Il-Kummissjoni.
               
            
                  2.
               
               
                  It-tieni motiv, ibbażat fuq il-fatt li, skont ir-rikorrent, il-proċess għall-preparazzjoni tal-eżerċizzju e-tray jikser l-obbligu ta’ kunfidenzjalità tal-proċeduri tal-Bord tal-Għażla previst mill-Artikolu 6 tal-Anness III tar-Regolamenti tal-Persunal.
               
            
                  3.
               
               
                  It-tielet motiv, ibbażat fuq il-fatt li l-iżvolġiment tal-eżerċiżżju e-tray bil-mod previst mill-EPSO irrappreżenta għar-rikorrent diskriminazzjoni indiretta minħabba diżabbiltà u ksur tal-obbligu li jingħata reasonable adjustement.
                  
                  Fuq it-talba għal annullament tad-Deċiżjoni tal-Kummissjoni Ewropea C(2018) 3969 abbażi tar-raba’ paragrafu tal-Artikolu 263 TFUE:
               
            
                  4.
               
               
                  Ir-raba’ motiv, ibbażat fuq il-ksur tal-prinċipji indikati fis-sentenzi tal-Kawżi T-516/14, Alexandrou vs Il-Kummissjoni, u C-491/15 P, Typke vs Il-Kummissjoni.
                  Fuq it-talba għal annullament tal-lista ta’ riżerva tal-kompetizzjoni ġenerali EPSO/AD/356/18 abbażi tal-Artikolu 270 TFUE:
               
            
                  5.
               
               
                  Il-ħames motiv, ibbażat fuq l-inkompetenza tal-EPSO minħabba li naqas milli jgħaddi lill-Bord tal-Għażla t-talba tiegħu għal eżami mill-ġdid fis-sens tal-punt 4.2.2 tad-Dispożizzjonijiet Ġenerali tal-kompetizzjoni, jew minħabba li ssostitwixxa ruħu għalih fid-deċiżjonijiet u/jew fil-motivi.
               
            
                  6.
               
               
                  Is-sitt motiv, ibbażat fuq il-ksur tar-regoli tar-Regolamenti tal-Persunal u tad-direttiva dwar diskriminazzjoni minħabba diżabbiltà.